burgasdotpro/wikipedia huggingface dataset:
Division 1 1934/1935

Division 1 1934-1935 bol tretí ročník francúzskej ligy Ligue 1. Obhajcom titulu bol FC Sète. Víťazom sa stal FC Sochaux. Najlepší strelec bol André Abegglen so FC Sochaux s 30 gólmi.
Zlatý glóbus za najlepší ženský herecký výkon vo vedľajšej úlohe

Zlatý glóbus za najlepší ženský herecký výkon vo vedľajšej úlohe udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1944. 
Dva Zlaté glóbusy získalo celkom päť herečiek – Karen Black, Ruth Gordon, Angela Lansburyová, Agnes Moorehead a Meryl Streepová. Maureen Stapleton získala päť nominácií a z toho vyhrala raz. Na 33. ročníku udeľovania Glóbusov mal film "Nashville" v tejto kategórii štyri nominácie. Ani jedna z herečiek však nomináciu nepremenila na cenu.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu získali (zvýraznené sú tučne a na prvom mieste), a taktiež tie, ktoré boli na ňu nominované. Ďalej sú uvedené postavy, ktoré stvárnili a filmy, za ktoré boli ocenené/nominované. Ak má film distribučný názov, je uvedený pod ním. Hviezdička indikuje, že umelkyňa bola nominovaná na Oscara; dve hviezdičky, že Oscara získala. V rokoch 1944 až 1949; a v rokoch 1954 až 1956 neexistovali nominácie, ale len víťazky.
La Spezia

La Spezia (ligúrsky Spesa) je talianske mesto v regióne Ligúria, hlavné mesto rovnomennej provincie. Leží na pobreží Ligúrskeho mora.
Vývoj počtu obyvateľov.
"Počet obyvateľov"
Základy záhradníctva

Základy záhradníctva je vyučovací predmet stredných priemyselných škol v odbore záhradná a krajinná tvorba. Pod pojmom záhradníctvo sa rozumie niekoľko odvetví a to "úžitkové záhradníctvo" (zeleninárstvo, ovocinárstvo, vinohradníctvo) a "okrasné záhradníctvo" (kvetinárstvo a sadovníctvo).
Témy základov záhradníctva.
Medzi témy základov záhradníctva patrí :
Ďalšie vyučovacie predmety.
Medzi ďalšie vyučovacie predmety odboru záhradná a krajinná tvorba patrí dendrológia, záhradné stavby a urbanizmus.
Italo-albánska gréckokatolícka cirkev

Italo-albánska gréckokatolícka cirkev je jednou z východných katolíckych cirkví byzantského obradu.
Južné oblasti Talianska a Sicília boli počas dlhého obdobia pod gréckym vplyvom a vplyvom byzantskej tradície. Najskôr patrila táto oblasť pod Rímsky patriarchát, neskôr bola pričlenená pod Konštantínopolský patriarchát až sa v 11. storočí vrátila naspäť do Rímskeho patriarchátu. V obdobiach, keď oblasť patrila pod Rím, to znamenalo latinizáciu na tomto území.
V 15. storočí po príchode imigrantov z pravoslávneho južného Albánska tieto komunity dostali od rímskeho pápeža osobitného biskupa ale aj tak upadali. Pápežská bula "Etsi Pastoralis" z 18. storočia bola predpokladom pre uznanie ich rovnoprávnosti s latinskými veriacimi v 19. storočí.
V súčasnosti majú v Taliansku tri jurisdikčné jednotky – z toho sú dve rovnoprávne eparchie a jeden exarchátny monastier. Eparchia Lungro (v Kalábrii) má právomoc nad celým kontinentálnym Talianskom a Eparchia Piana degli Albanesi sa rozprestiera na celej Sicílii. Okrem týchto dvoch eparchií majú aj monastier Santa Maria di Grottaferrata (založený v roku 1004 neďaleko Ríma svätým Nílom), ktorý má od roku 1937 postavenie teritoriálneho opátstva.
Lamezia Terme

Lamezia Terme je talianske mesto v regióne Kalábria, jej tretie najväčšie mesto. 
Poloha.
Mesto vzniklo spojením dvoch samostatných miest, menšieho Sambiasa v severnej časti a väčšieho Nicastra, ktoré tvorí centrum Lamezia. Pôvodná Lamezia tvorí len nepatrnú časť v horách. Leží na pobreží Tyrhénskeho mora v zálive Sant'Eufemia Lamezia v prudkej Apeninskej zníženine, z čoho vyplýva, že časť mesta leží v horách a časť priamo pri mori.
Mesto pretína diaľnica A3 (Salerno – Reggio di Calabria). Vďaka lamezijskému letisku je bránou do Kalábrie pre veľa turistov. V časti Nicastro je zrúcanina hradu (pre turistov uzavretý), ktorý bol súčasťou „ochranného pásma“ (reťazec pevností a hradov v smere sever – juh).
Okolie mesta okrem hôr a mora tvorí množstvo poľností s vinohradmi, olivovými hájmi a skleníkmi na pestovanie ovocia a zeleniny.
Obe časti mesta majú charakter starobylých sídiel, ktoré postupne prerastajú do jedného celku vďaka permanentnej výstavbe od šesťdesiatych rokov 20. storočia. Veľakrát veľmi necitlivo sú asanované starobylé uličky mesta v prospech novej, nijako architektonicky zaujímavej zástavby. 
Hlavná obchodná trieda vedie od železničnej stanice smerom do hôr a končí pri päte hradu Nicastro. Je pomerne rozsiahla, s radom obchodov a reštaurácii. Medzi významné pamiatky patria početné kostoly, stará radnica alebo divadlo. V časti Sambiase dosiaľ stojí množstvo palácov. Medzi obyvateľmi oboch častí mesta panuje značná rivalita. Za zmienku stojí aj časť mesta stará Lamezia, ktorá svojimi krivolakými uličkami stúpajúcimi do hôr tvorí neuveriteľné, až pitoreskné zákutia. Pre miestnych obyvateľov je to len stará Lamezia, ktorá je pre všedný život nepraktická, pre turistov je to však veľmi zaujímavý cieľ.
Vývoj počtu obyvateľov.
"Počet obyvateľov"
Lecce

Lecce je talianske mesto v regióne Apúlia, hlavné mesto rovnomennej provincie.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Manfredonia

Manfredonia je talianske mesto v regióne Apúlia v provincii Foggia. Leží na polostrove Gargano, súčasťou jeho katastrálneho územia je Národný park Gargano.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Edurne Pasabanová

Edurne Pasabanová (* 1. august 1973, Tolosa, Španielsko) je španielska horolezkyňa. Je dvadsiatym piatym človekom, druhou ženou a prvou Španielkou, ktorej sa podarilo dobyť všetkých 14 osemtisícových vrcholov. Na všetky osemtisícovky vystúpila medzi rokmi 2001 a 2010, a to iba počas 8 rokov a 11 mesiacov.
Králický Sněžník (pohorie)

Králický Sněžník () je pohorie na hranici Česka a Poľska. Pohorie je súčasťou Krkonošsko-jesenickej sústavy. Rovnomenný najvyšší vrch dosahuje nadmorskú výšku 
Časť pohoria je súčasťou NPR Králický Sněžník s rozlohou (ochranné pásmo ), ktorá zahŕňa vrch Králický Sněžník, malú časť západného hrebeňa po Malý Sněžník a väčšiu časť východného hrebeňa. 
Geológia.
Územie má zaujímavú geologickú stavbu. Tvoria ho premenené horniny (ruly a svory), v menšom rozsahu sa vyskytujú kryštalické vápence a dolomity, amfibolity, amfibolické bridlice, kvarcity a kvarcitické bridlice.
Geomorfológia.
Králický Sněžník patrí do Krkonošsko-jesenickej sústavy a Jesenickej podsústavy. Od Rychlebských hôr je na východe oddelený Kladským sedlom, na západe a severe spadá do "Kladskej kotliny". Na juhu oddeľuje pohorie od Hanušovickej vrchoviny údolie rieky Morava. Na východe Králický Sněžník strmo klesá do "Staroměstskej kotliny", ktorá ho oddeľuje od Hrubého Jeseníka.
Vodstvo.
Pohorie (vrch Klepý) je miestom styku troch hlavných európskych rozvodí: južné svahy odvodňuje rieka Morava, ktorá patrí k úmoriu Čierneho mora, časť západných, severné a východné svahy pohoria odvodňuje Odra do Baltského mora a juhozápadná časť patrí do povodia Orlice, ktorej vody putujú do Severného mora.
Marsala

Marsala je talianske mesto v regióne Sicília. Leží na západnom pobreží ostrova; je to štvrté najväčšie sicílske mesto.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Massa

Massa je talianske mesto v regióne Toskánsko, jedno z dvoch centier provincie Massa-Carrara.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Modica

Modica je talianske mesto v regióne Sicília, v provincii Ragusa. Leží od provinčného mesta Ragusa. 
Napriek tomu, že mesto poškodilo zemetrasenie v rokoch 1613 a 1693 a povodeň v rokoch 1833 a 1902, zachovala sa jedna z najkrajších architektúr na Sicílii v sicílskom barokovom štýle. V Modice je veľká baroková katedrála zasvätená sv. Jurajovi. Po zemetrasení v roku 1693 bola prestavaná, pôvodná stavba je však, rovnako ako veľa ďalších častí mesta, stredoveká.
V roku 2002 bola Modica spolu s ďalšími siedmimi sicílskymi mestami Caltagirone, Catania, Militello in Val di Catania, Noto, Palazzolo, Ragusa a Scicli, zapísaná na zoznam Svetového dedičstva UNESCO.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Rosoša (Lypovecký rajón)

Rosoša () je dedina na Ukrajine v Lypoveckom rajóne vo Vinnyckej oblasti. Žije tu 2 450 obyvateľov.
Rovigo

Rovigo je talianske mesto v regióne Benátsko, hlavné mesto rovnomennej provincie.
Geografia.
Rovigo sa nachádza asi 41 kilometrov od Jadranského mora, medzi riekami Adiža na severe a Pád a kanálom Bianco na juhu. Na kanáli Bianco je od roku 1998 prístav.
Le Puy-en-Velay (obec)

Le Puy-en-Velay je francúzska obec, ktorá sa nachádza v regióne Auvergne, hlavné mesto departementu Haute-Loire. 
Má cca 20 000 obyvateľov, pretekajú ním rieky Borne a Loira. Meno Le Puy en Velay znamená vztýčené v údolí a za tento názov vďačí niekoľkým vyhasnutým sopečným komínom okolo ktorých je postavené. 
Je významným historickým pútnickým centrom a dôležitým zastavením na jednej z trás Svätojakubskej pútnickej cesty na území Francúzska, ktoré sú od roku 1998 zapísané na zoznam svetového dedičstva UNESCO.
Obec je známa svojim stredovekým festivalom "Roi de l'Oiseau" konaným každý rok v polovici septembra.
Externé odkazy.
Oficiálna stránka
Châlons-en-Champagne

Châlons-en-Champagne je francúzske mesto v departemente Marne, regióne Grand Est. Je zároveň hlavným mestom tohto regiónu.
Dominantou mesta je kostol Notre-Dame-en-Vaux.
Dejiny.
Neďaleko mesta pravdepodobne ležali Katalaunské polia, na ktorých prebehla v roku 451 bitka v ktorej bol zastavený postup kráľa Atilu na západ.
V stredoveku bolo mesto spravované biskupmi a to viedlo k potlačeniu mešťanstva a obmedzeniu hospodárskeho rozvoja mesta. To malo za následok, že agrárny priemysel je dominantným priemyslom až do súčasnosti.
Externé odkazy.
Oficiálna stránka
Zoznam najhranejších piesní slovenských rádií v roku 2010

Toto je rebríček najhranejších skladieb v slovenských rádiách zostavovaný podľa Medzinárodnej federácie fonografického priemyslu Slovenskej republiky.
Remo Cicutto

Ing. Remo Cicutto (* 20. jún 1962, Piešťany) je slovenský geodet a komunálny politik.
Komunálna politika.
Od roku 2002 do roku 2014 zastával funkciu primátora Piešťan. Po víťazstve v komunálnych voľbách 27. novembra 2010, vykonával túto činnosť tretie volebné obdobie, čím je najdlhšie úradujúcim primátorom v histórii mesta. Takisto je už od roku 2005 poslancom zastupiteľstva Trnavského samosprávneho kraja za okres Piešťany, ako aj členom rady a predsedníctva ZMOS-u.
Komunálne voľby 2010.
Cicutto zvíťazil vo voľbách na primátora s jasným náskokom, získal ako nezávislý 4 237 hlasov, pričom druhý Miloš Tamajka (Smer-SD) mal len niečo vyše 2 600 a tretia Katarína Cibulková (SDKÚ-DS, KDH, Most-Híd) 1 367 hlasov. Takisto získal najviac hlasov aj v hlasovaní za poslanca mestského zastupiteľstva (1 254), no keďže sa stal primátorom, na tento post nezasadol.
Komunálne voľby 2014.
Cicuttovi sa nepodarilo obhájiť mandát primátora, kedy skončil s 2274 hlasmi až na treťom mieste za víťazom Milošom Tamajkom a Tomášom Hudcovičom, všetci kandidovali ako nezávislí kandidáti. Naďalej pôsobí ako mestský poslanec.
Rodina.
Rodina Cicuttovcov sa do Piešťan prisťahovala na začiatku 20. storočia z Talianska ako kamenári a stavitelia. Je druhýkrát ženatý a má tri deti.
Volebné výsledky.
Komunálne voľby.
Ako kandidát za primátora a poslanca mesta Piešťany.
Voľby do VÚC.
Ako kandidát na poslanca za obvod Piešťany.
Hotel Slovakia Žilina

Hotel Slovakia Žilina sa nachádza v centre krajského mesta Žilina, v blízkosti jeho historickej časti na námestí Ľudovíta Štúra.
Prevádzka hotela.
Hotel je prevádzkovaný v kategórií hotel ***, čo mu zodpovedá aj jeho vybavenie. Na izbách a apartmánoch je celkovo 212 lôžok a 150 prísteliek, na každej izbe hostia nájdu káblovú televíziu, minibar, wi-fi internetové pripojenie, trezor a kúpeľňu. Ďalej sú súčasťou ponuky hotela konferenčné centrum (s kongresovou halou pre maximálne 500 osôb), monitorované parkovisko, fitnes a wellness centrum a nočný bar. Hotelová reštaurácia sa zameriava na slovenskú a medzinárodnú kuchyňu.
Manažment hotela Slovakia nesúhlasne vystupoval vo veci výstavby susedného nákupného centra Aupark a viacnásobne vyjadril výhrady voči stavebnému konaniu.
Architektúra.
Architektom hotela Slovakia v Žiline bol tím Stanislav Toman, Otto Sedlák, Gabriela Cimmermanová, ktorému bola za ich prácu v roku 1981 udelená architektonická cena Dušana Jurkoviča. V roku 1981 bol aj hotel otvorený ako vtedy najväčší a najmodernejší žilinský hotel.
Operácia Spoločne vpred

Operácia Spoločne vpred (niekedy označovaná ako Operácia Vpred; "ang. Operation Together Forward, resp. Operation Together; arab. Amaliya Ma’an ila Al-Amam") predstavovala neúspešný pokus amerických a irackých síl o nastolenie poriadku v irackom hlavnom meste Bagdad. Operácia prebiehala v druhej polovici roku 2006. Šlo o reakciu na násilnosti vyvolané bombovým útokom na mešitu al-Askari v meste Samárra ku ktorému došlo vo februári 2006.
Plán zvýšenia bezpečnosti v meste bol oznámený 14. júna novým irackým premiérom Nurím al-Malíkim. Hlavnú rolu mali zohrávať iracké bezpečnostné zložky, pričom americké vojská im v prípade potreby poskytovali podporu. Spolu malo byť nasadených okolo 70 000 príslušníkov bezpečnostných síl.
Sprísnené bezpečnostné opatrenia zahŕňali zákaz vychádzania od 21:00 do 06:00, zvýšenie počtu hliadok a kontrolných stanovísk či prísnejšie pravidlá pre nosenie zbraní. Okrem toho dochádzalo k útokom na vytipované ciele s cieľom narušiť infraštruktúru povstalcov. Aj napriek vynaloženému úsiliu plán zlyhal. K násilnostiam dochádzalo v nezmenenej intenzite. Dôkazom je aj týždeň, počas ktorého došlo k štyrom bombovým útokom z ktorých si každý vyžiadal viac ako 40 obetí.
József Nagy (politik)

Ing. József Nagy (* 11. marec 1968, Dunajská Streda) je slovenský ekonóm a politik. Od roku 2010 krátko poslanec NR SR, neskôr minister životného prostredia SR. Vo voľbách do NR SR v marci 2012 kandidoval na kandidátke MOST-HÍD na 14. mieste. Od roku 2014 do roku 2019 pôsobil ako europoslanec.
Život.
József Nagy absolvoval Vysokú školu ekonomickú v Bratislave. 
Pôsobil na postoch riaditeľa spoločnosti Dunstav v Dunajskej Strede, 4P publications, Therma a ako predseda predstavenstva v Agrostav Komárno a Therma.
Jeho manželka je spisovateľka Petra Nagyová-Džerengová, majú štyri deti.
Politická činnosť.
Po parlamentných voľbách v roku 2010 sa stal poslancom NR SR za stranu MOST-HÍD. Mandátu sa vzdal pre nezlučiteľnosť funkcií, keď počas októbra 2010 pôsobil ako štátny tajomník na ministerstve pôdohospodárstva.
Dňa 2. novembra 2010 ho prezident menoval do funkcie ministra životného prostredia. Ministerstvo obnovilo svoju činnosť k 1. novembru odčlenením od ministerstva pôdohospodárstva. József Nagy za svoje priority označil protipovodňové opatrenia. Vyjadril sa, že sa pokúsi získať doplatok vo výške 15 mil. eur za kauzu predaja emisných kvót od spoločnosti Interblue Group, ktorý uskutočnil jeho predchodca Ján Chrbet.
Ako minister presadzoval tzv. zelenú tripartitu, tj. spojenie mimovládnych organizácii a obcí, ktoré by mali pôsobiť v agende ministerstva..
Vo v krajských voľbách v roku 2013 kandidoval za poslanca a získal 8 794 hlasov, čo bolo najviac nielen v Trnavskom kraji, ale na celom Slovensku.
Slávik 2010

Slávik 2010 je udeľovanie cien populárnej hudby, ktoré sa uskutočnilo 26. novembra 2010 v Starej tržnici v Bratislave. Moderátormi večera boli Filip Tůma a Vera Wisterová. Vyhlasovateľom ankety je jej hlavný organizátor – FORZA, a.s. v spolupráci s agentúrou OKLAMČÁK Production a TV Markíza.
Hlasovanie.
O víťazoch rozhodli diváci, a to krátkymi textovými správami, kupónmi a hlasovaním cez internet. 
Pozri aj.
Zlatý slávik
Bioindustry Park Silvano Fumero

Bioindustry Park Silvano Fumero do apríla 2010 nazývaný Bioindustry Park del Canavese je vedecký a technologický park sídliaci v Canavese, neďaleko Turína v regióne Piemont na severozápade Talianska. Celkovú plochu parku tvorí 70 000 štvorcových metrov. Z toho je pre výskum a výskumné zariadenia určených približne 16 000 m². Park tvorí 28 spoločností, štyri nadácie a združenia, výskumné tímy z troch vysokých škôl a Národná rada pre výskum (CNR).
História.
Myšlienka vytvorenia parku bola spoločnou iniciatívou regionálnych orgánov v Piemonte a farmaceutickej spoločnosti MKV so sídlom v Canavese. Generálny riaditeľ MKV, ktorý mal skúsenosti z farmaceutického výskumu z Cambridgeskej univerzity navrhol regionálnym orgánom vytvorenie parku špecializovaného na biotechnológie.
V roku 1990 oblasť Canavese prechádzala ťažkou hospodárskou krízou. Skrachovala talianska spoločnosť Olivetti (informačné technológie) o prácu prišlo viac ako 10 000 ľudí, čo malo vážne hospodárske a sociálne dôsledky pre celý región Piemontu. V reakcii na vzniknutú situáciu miestne orgány s regionálnymi podnikateľskými združeniami a súkromnými partnermi spojili svoje sily v snahe podporovať nové formy podnikania založené na inovatívnych technológiách. Táto spoločná iniciatíva viedla k vytvoreniu vedecko-technického parku so špecializáciou na biotechnologický sektor. Počiatky bioindustriálneho parku v Canavese siahajú do roku 1994. Stavebné práce začali v roku 1995 a spoločnosť bola založená a začala svoju činnosť v roku 1998.
Park zoskupuje spoločnosti, ktoré sú aktívne v oblastiach informačných a komunikačných technológií, vývoja nových materiálov a nanotechnológii, či vykonávajú činnosť základného alebo aplikovaného výskumu.
Členské organizácie.
Členmi sú verejné organizácie a súkromné firmy, ktoré prispeli do parku aj počiatočnou investíciou. K najväčším patria: 
Partneri majú rôznorodé záujmy. Veľké spoločnosti, ako je Serono a Bracco využívajú možnosť používať rentabilne ekonomicky náročné zariadenia a služby, vrátane vedeckých projektov, ktoré nie sú inde k dispozícií. Regionálne orgány sú vedené snahou o vytvorenie fungujúcej siete medzi vysokými školami a podnikateľskou sférou; majú tiež najväčšiu zásluhu na vytvorení parku a významnou mierou prispeli pri hľadaní vhodných partnerov pre počiatočnú investíciu.
Ciele.
Cieľom parku je podpora rastu a rozvoja biotechnologických iniciatív v regióne Piemont, vytváranie podmienok pre výskum a vývoj a oživovať tak miestne zoskupenia firiem a výskumných centier. Ako súčasť svojej hlavnej činnosti ponúka výskumné zariadenia, vedecké služby, kompletnú sadu podporných služieb, ako je transfer technológií, podpora patentov, riadenie projektov a finančnú podporu. Park vytvára spojenie medzi sektorom vysokých škôl a súkromným výskumom, zoskupuje malé a stredné podniky a veľké spoločnosti, ktoré chcú vykonávať svoju výskumnú činnosť v špeciálnom prostredí určenom pre biotechnologický priemysel.
Externé odkazy.
Hlavná stránka Bioindustry Park Silvano Fumero
Adrian Monk

Adrian Monk je fiktívny bývalý policajt sanfranciskej polície a hlavná postava detektívneho seriálu Monk. V seriáli ho stvárňuje herec Tony Shalhoub. Adrian sa nevie spamätať z tragickej smrti svojej ženy Trudy Anne, ktorá zahynula pri výbuchu auta. Trpí obsedantno – kompulzívnou poruchou a rôznymi fóbiami. Začne pracovať ako policajný konzultant a kapitánovi Lelandovi Stottlameyerovi a poručíkovi Randymu Disherovi pomôže vyriešiť aj ten najkomplikovanejší kriminálny prípad. Pri práci mu pomáha asistentka Sharona Flemingová, po jej odchode v polovici tretej série ju nahradila Natalie Teegerová. Vražda Trudy je vyriešená až v poslednej časti seriálu (Mr. Monk and the End).
Rodina.
Adrian sa narodil 15. októbra 1959. Monkov otec Jack Monk opustil rodinu keď mal Adrian 8 rokov a potom sa s ním stretol po 39 rokoch v epizóde Pán Monk sa stretne s otcom (Mr. Monk Meets His Dad). Otec Adrianovi povie, že okrem vlastného brata Ambrosa má aj nevlastného – Jacka Monka juniora. Adrian sa s ním stretne v epizóde "Druhý brat pána Monka" (Mr. Monk´s Other Brother), kedy mu pomôže očistiť jeho meno od podozrenia z vraždy.
Fóbie.
Monk sa bojí rôznych vecí  – hadov, mlieka, výšky, tlačenice, zubárov a trpí rôznymi fóbiami napr. klaustrofóbiou. Raz sa zmienil až o 312 fóbiách. 
Priatelia a známi.
"Sharona Flemingová" – bývala asistentka 
"Natalie Teegerová" – nová asistentka 
"kapitán Leland Stottlemeyer" – Monkov bývalý šéf 
"poručík Randall Disher" – asistent kapitána Stottlemeyera
"Dr. Charles Kroger" – Monkov psychoterapeut (na konci 6.série zomrel)
"Dr. Neven Bell" – Monkov nový psychoterapeut (7. – 8.séria) 
"Harol Krenshaw" – spolupacient 
"Kevin Dorfman" – Monkov sused
Dungeons &amp; Dragons

Dungeons &amp; Dragons (D&amp;D) je fantasy hra na hrdinov (RPG), pôvodne navrhnutá Gary Gygaxom a Dave Arnesonom a vydaná spoločnosťou Tactical Studies Rules (TSR). Od roku 1997 hru publikujú Wizards of the Coast.
Vydanie D&amp;D sa všeobecne považuje za začiatok moderných hier na hrdinov a role-playing priemyslu.
D&amp;D sa vyvinulo z tradičného wargamingu, kde hráči ovládali celé armády alebo vojenské oddiely. Namiesto nich tu však hráč dostáva do rúk osud jedinej postavy - hrdinu, ktorý sa vydáva na fantastické dobrodružstvá. Dungeon Master (Pán Jaskyne, Dejmajster) slúži ako rozhodca, rozprávač a stvoriteľ, vytvárajúci a ovládajúci svet, v ktorom sa príbeh odohráva. Postavy hráčov obyčajne tvoria družinu, ktorá tento svet preskúmava, komunikuje s jeho obyvateľmi a koná hrdinské skutky. Spoločnými silami riešia problémy, hádanky a konflikty, vrhajú sa do bojov, zbierajú skúsenosti a zhromažďujú bohatstvo. V priebehu hry získavajú skúsenostné body (experience points), vďaka ktorým sa postupne stávajú silnejšími a získavajú nové zručnosti a schopnosti.
Veľký úspech tohoto systému viedol k vytvoreniu mnohých podobných hier, no D&amp;D si napriek konkurencii stále udržiava dominantné postavenie. V roku 1977 sa systém rozdelil na dve vetvy: voľný a upravovateľný Dungeons &amp; Dragons a prísnejší a štruktúrovanejší Advanced Dungeons &amp; Dragons (AD&amp;D). V 1989 bola publikovaná druhá edícia AD&amp;D.2. V roku 2000, s príchodom 3-tej edície, sa z AD&amp;D stal hlavný systém hry a premenoval sa opäť na Dungeons &amp; Dragons. Tieto pravidlá sa tiež stali základom pre d20 Systém, ktorý je voľne prístupný pod Open Game License aj pre iných vydavateľov. D&amp;D edícia 3.5 bola vydaná v Júni 2003. 4-tá edícia bola vydaná v roku 2008 a zatiaľ najnovšie vydanie, 5. edícia D&amp;D, bola vydaná v druhej polovici roku 2014.
Od roku 2006 je D&amp;D najznámejšou a najpredávanejšou hrou na hrdinov. Odhaduje sa, že ju hralo cez 20 miliónov hráčov a zarobila viac ako 1 miliardu dolárov na predaji kníh a herných doplnkov. Hra je totiž podporovaná množstvom predvytvorených dobrodružstiev a celých svetov, určených pre bežné hráčske skupiny.
D&amp;D je držiteľom mnohých ocenení a bol preložený do viacerých jazykov.
Veľký bazár

Veľký bazár môže byť:
Sled (teória grafov)

Sled.
Sledom dĺžky n v grafe G nazývame striedavú postupnosť vrcholov formula_1 a hrán formula_2 grafu formula_3 kde hrana formula_2 je incidentná s vrcholmi formula_5, aj formula_6, pričom ak formula_2 nie je slučka, tak formula_8. 
Napr. na obrázku v grafe G existuje sled formula_9 s dĺžkou formula_10.
Ťah.
Ťahom v grafe nazývame sled, v ktorom sa každá hrana objavuje najviac raz. Ťah, v ktorom formula_11 sa nazýva uzavretý, ináč sa nazýva otvorený. Vyššie uvedený príklad sledu teda nie je ťahom, pretože hrana formula_12 sa v ňom objavuje dvakrát. Naproti tomu, ťahom je postupnosť (opäť v grafe G na obrázku) formula_13 s dĺžkou formula_14, pretože obsahuje navzájom rôzne hrany. V tomto prípade neplatí formula_11 teda ide o otvorený ťah. Avšak postupnosť formula_16 je uzavretým ťahom s dĺžkou formula_10, pretože platí formula_11.
Cesta.
Sled, v ktorom sa každý vrchol vyskytuje najviac raz, nazývame cestou. Ani jeden z hore uvedených sledov nie je cestou. Cestou v grafe G na obrázku je napr. postupnosť formula_19 s dĺžkou formula_20. Z definície cesty vypláva, že žiadna cesta neobsahuje tú istú hranu dvakrát, pretože každý vrchol môže byť v ceste obsiahnutý maximálne raz. Cesta je teda sledom, v ktorom je každý vrchol a každá hrana obsiahnutá práve raz.
Medical Valley EMN

Medical Valley EMN je vedecký park v Erlangene v Bavorsku v metropolitnej oblasti mesta Norimberg, jednej z jedenástich metropolitných oblastí Nemecka. Zaoberá sa zdravotníckou technikou. 
História.
Medical Valley EMN vznikol v roku 2003.
Externé odkazy.
www.medical-valley-emn.de ,
United States Environmental Protection Agency

Agentúra pre ochranu životného prostredia ( skrátene "EPA" či "USEPA") je agentúra, spadajúca pod Federálnu vládu Spojených štátov amerických, poverená ochranou ľudského zdravia a životného prostredia; vzduchu, vody a zeme.
EPA začala operovať 2. decembra 1970, po založení prezidentom USA Richardom Nixonom. V súčasnosti má asi 17 tisíc zamestnancov, 10 regionálnych pobočiek a 27 laboratórií.
Technopark Zürich

Technopark Zürich je vedecký park, ktorý vznikol v roku 1993. Park je financovaný z čisto súkromných zdrojov. Nachádza sa v najväčšom meste Švajčiarska, v Zürichu, v blízkosti technickej vysokej školy "Eidgenossische Technische Hochschule Zürich". Termín "Technopark" je od roku 1995 zaregistrovaný vo švajčiarskom registri ochranných známok. Chránená je slovná ako aj obrazová známka. Technopark vydáva vlastný časopis "Leader", ktorý zahŕňa aktuálne problémy v oblasti podnikania, inovácií, transferu technológií a zameriava sa na životné prostredie.
Charakteristika a služby.
Pôsobí tu viac ako 250 firiem, poskytovateľov služieb, výskumných a vzdelávacích inštitúcií, ktorí zamestnávajú 1750 zamestnancov. Technopark podporuje vytváranie sietí medzi vzdelávacími inštitúciami, podnikmi, podnikaním v tuzemsku i zahraničí. Okrem prenájmu priestorov ponúka komplexné poradenstvo, koučovanie, počiatočné konzultácie pre začínajúce podniky a stravovacie služby.
Správna rada a jej členovia.
Najvyšším orgánom je správna rada, ktorá rozhoduje o rozdeľovaní priestorov nájomcom. Členovia správnej rady (2012) sú Alois Weibe; Dr. Martin Zollinger; Martin Signer; Andres Wernerl; Armin Isler.
Súčasní nájomcovia.
"ETH Zürich Immobilien"; "Football Academy Zürich GmbH"; "Internet Services Inc."; "OMEX AG"; "Quality Management Network GmbH"; "RMB Engineering AG"; "Smart Protect AG"; "TODT Architekten"; "Weltraumbiologie".
Nadácia Technopark Zürich.
Nadácia Technopark Zürich je nezisková organizácia a bola založená v roku 1988. Podporuje mladých podnikateľov v procese výstavby a výkonu rôznych projektov. Transfer technológií prebieha na troch úrovniach: Univerzitné projekty; Vývoj nových technológií – orientované na mladé podniky; Školenia.
Externé odkazy.
Oficiálna stránka ,
John Henry Constantine Whitehead

John Henry Constantine Whitehead (* 11. november 1904, Čennaj, India - † 8. máj 1960, Princeton, New Jersey, USA), známy väčšinou ako J. H. C. Whitehead alebo ako Henry Whitehead, bol britský matematik, jeden zo zakladateľov teórie homotópií. Pracoval tiež v oblasti diferenciálnej topológie.
Hearst Tower

Hearst Tower je mrakodrap v newyorskej štvrti Manhattan. 
Opis.
Má 42 poschodí a výšku 182 metrov. Výstavba prebiehala v rokoch 2003 - 2006 podľa návrhu firmy Foster and Partners. Budova bola postavená na mieste bývalej šesťposchodovej budove Hearst Magazine Building, z ktorej je zachované iba obvodové murivo. Vďaka trojuholníkovej oceľovej konštrukcii (tzv. systém Diagrid) bolo ušetrených 21% oceľe, ako keby bola budova stavaná klasickým spôsobom. Z 90% bola použitá recyklovaná oceľ. Jeden trojuholník má výšku 16,5 m (4 poschodia tejto budovy).
V budove je svetové sídlo mediálneho konglomerátu Hearst Corporation, ktorý do budovy presťahoval viaceré svoje publikačné a komunikačné spoločnosti, napríklad "Cosmopolitan", "Esquire", Marie Claire, Harper's Bazaar, Good Housekeeping, Seventeen a "San Francisco Chronicle".
Seagram Building

Seagram Building je mrakodrap v New York City v časti Midtown Manhattan. Nachádza sa na Park Avenue medzi 52. a 53. ulicou. Bol navrhnutý nemeckým architektom Ludwigom Miesom van der Rohemom, v spolupráci s američanom Philipom Johnsonom. Výstavba budovy začala v roku 1954 a bola dokončená v roku 1958. Je 157 metrov vysoká s 38 podlažiami. Investorom bola kanadská liehovarnícka spoločnosť Joseph E. Seagram's &amp; Sons. V roku 1983 budovu odkúpila spoločnosť Lehman Brothers.
Architektúra.
Táto stavba, a Internacionálny štýl, v ktorom bola postavená, mala veľký vplyv na americkú architektúru. Jedným z charakteristických rysov štýlu bolo vyjadriť či formulovať konštrukcie budov externe. Seagram Building, rovnako ako prakticky všetky veľké stavby z doby, bola postavená z oceľového rámu. Bolo použitých 1500 ton bronzových nosníkov aby sa zdôraznila konštrukcia na fasáde.
Po dokončení budovy bola Seagram Building jedným z najdrahších mrakodrapov tej doby, hlavne vďaka použitiu kvalitných materiálov a drahému vnútornému vybaveniu vrátane bronzu, travertínu a mramoru. Interiér bol navrhnutý tak, aby bola zaistená súdržnosť s externými prvkami.
TechTown Detroit

TechTown je americký vedecko-technologický park v Detroite v Michigane. Park leží na hranici dvoch štvrtí "Midtown" a "New Center", na ploche 17,40 hektárov. Bol navrhnutý ako výskumný a technologický park pre stimuláciu rastu pracovných miest a vytváranie malých podnikov, podporu podnikateľov a rozvoj firiem v rozvíjajúcich sa odvetviach. 
História.
General Motors na začiatku daroval bývalú budovu "Chevy Creative Services Building" univerzite Wayne State University, čo predstavovalo prvú fázu rozvoja výskumného a technologického parku "TechTown". Historická budova pri 440 Burroughs prezývaná ako "Tech One", bola ponúknutá ako inkubačný priestor pre nové technologické spoločnosti a ako sídlo pre zamestnancov TechTown. V decembri v roku 2009 vedenie parku oznámilo, že bývalá "Dalgleish Cadillac Building" na 6160 Cass Avenue sa stane, jeho ďalším podnikateľským inkubátorom ako "TechTwo". Obe budovy "TechOne" aj "TechTwo" sú bývalé budovy General Motors navrhnuté priemyselným architektom Albertom Kahnon v roku 1927.
Externé odkazy.
Oficiálna stránka
Ornella Muti

Ornella Muti (* 9. marec 1955, Rím), rodným menom Francesca Romana Rivelli je talianska herečka a bývalá modelka.
Život.
Jej otec bol neapolský novinár, matka Ruska. Má staršiu sestru Claudiu (1951). V mladosti pracovala ako modelka. Debutovala filmom "Najkrajšia manželka" (La Moglie più bella, 1970). 
Bola dvakrát vydatá, najskôr za Alessia Orana v rokoch 1975-1981 (hrali spolu v debutovom filme) a neskôr za Federika Facchinettiho (1988-1996). Od roku 1998 žije s plastickým chirurgom Stefanom Piccolim. Jej najstaršia dcéra Naike Rivelli je tiež modelkou a herečkou.
V roku 1994 ju čitatelia časopisu "Class" zvolili za najkrajšiu ženu sveta. V roku 2008 uviedla novú kolekciu vlastných šperkov a otvorila nové obchody v Paríži, Miláne, Ríme, Rige, Moskve a Alma Ate. Prsia má poistené na sumu 350 000 dolárov.
Harry Potter a Dary smrti (film)

Harry Potter a Dary smrti () je dvojdielny fantasy film, adaptácia rovnomenného románu britskej spisovateľky J. K. Rowlingovej. Ide o siedmy a posledný film zo série o čarodejníckom učňovi Harrym Potterovi. Nakrúcanie sa začalo vo februári 2009.
Film je rozdelený na dva samostatné diely. Premiéra prvej časti sa konala na londýnskom námestí Leicester Square 11. novembra 2010, uvedenie druhého dielu bolo oznámené na 15. júla 2011. Scenár k obom častiam napísal Steve Kloves, ktorý napísal scenáre ku všetkým filmom o Harrym Potterovi (okrem filmu piateho), film režíroval David Yates, ktorý režíroval aj predchádzajúce dva filmy. Producentmi oboch častí sú David Heyman a David Barron.
Dej.
Harry Potter a Relikvie Smrti – časť 1" je filmová adaptácia prvej polovice poslednej knihy v sérii Harryho Pottera od J.K. Rowlingovej. Rozpráva príbeh o Harrym Potterovi, ktorý sa spolu so svojimi vernými priateľmi Ronom Weasleyom a Hermionou Grangerovou rozhodne splniť úlohu zadanú mu osudom - nájsť a zničiť sedem Horcruxov, ktoré udržiavajú Lorda Voldemorta v nesmrteľnom stave.
Po smrti Albusa Dumbledorea sa Harry rozhodne opustiť Bradavice a hľadať Horcruxy, aby oslabil Voldemortovu moc. Jeho cesta je plná nebezpečenstva a prekážok, pričom je neustále prenasledovaný smrťožrútmi a temnými silami, ktoré sú na stopách všetkých, ktorí sa postavia Voldemortovi.
V priebehu príbehu sa vzťahy medzi postavami prehlbujú, zatiaľ čo sa Harry, Ron a Hermione spoliehajú jeden na druhého viac ako kedykoľvek predtým. Sú konfrontovaní s ťažkosťami a nebezpečenstvom, no zároveň sa učia o sebe a o svojom odhodlaní v boji proti temným silám.
Osobne nemôžem poskytnúť obsah priamo z TV archívu alebo iných zdrojov, no môžem ti podať ďalšie informácie o tomto filme alebo o jeho postavách a témach. Máš nejaké konkrétne otázky alebo veci, ktoré ťa zaujímajú o tejto časti Harryho Pottera?
Goražde

Goražde je mesto v Bosne a Hercegovine, na behu rieky Drina. Leží v časti Bosny a Hecegoviny nazývanej Federácia Bosny a Hercegoviny.
Dejiny.
Prvá zmienka o meste je z roku 1379, roku 1444 sa tu nachádzala pevnosť. Od roku 1415 potom bolo mesto známe ako obchodná križovatka, prichádzali sem hlavne obchodníci z Dubrovníku. O ďalších päťdesiat rokov neskôr, v roku 1465, sa mesta zmocnila Osmanská ríša, ktorá sa vtedy po Balkánskom polostrove po páde Konštantínopola rýchlo rozširovala. Za tureckej vlády tu vznikol Karavansaraj a hlavne kamenný most ponad rieku Drinu. Boli tiež postavené dve mešity.
Antoine de Chézy

Antoine de Chézy (* 1. september 1718, Châlons-sur-Marne, Francúzsko – † 5. október 1798, Paríž) bol francúzsky hydrológ a autor tzv. Chézyho rovnice pre výpočet rýchlosti prúdenia kvapalín.
Študoval na "École des Ponts et Chaussées". Neskôr sa podieľal na stavbe "Canal de Bourgogne".
Externé odkazy.
Antoine de Chézy v Encyklopédii Britannica
CFK Valley Stade

CFK Valley Stade e. V. je spolok zastrešujúci viaceré firmy podnikajúce v oblasti kompozitných materiálov. Jeho sídlo sa nachádza v meste Stade v spolkovej krajine Dolné Sasko, v metropolitnej oblasti Hamburgu. Svoju činnosť zameriava na ľahké konštrukcie a výrobné technológie pre kompletné spektrum použitia uhlíkových vlákien. Dôraz kladie predovšetkým na diely využívané pre stavbu lietadiel, lodí, železníc a automobilový priemysel.
Nicolas Appert

Nicolas Appert (* 17. november 1749, Châlons-en-Champagne, Francúzsko - † 5. jún 1841, Massy) bol francúzsky vynálezca, ktorý na prelome 18. a 19. storočia vyvinul metódu konzervovania potravín na základe kombinácie ich uskladnenia v hermeticky uzatvorenej nádobe a tepelnej sterilizácie.
Je po ňom pomenovaná "Nicolas Appert Award" (Cena Nicolasa Apperta), ktorú od roku 1942 udeľuje chicagske oddelenie Inštitútu potravinárskych technológií ("Institute of Food Technologists") za dlhodobý prínos v bádaní v oblasti potravinárskych technológií.
Tortosa

Tortosa () je hlavné mesto comarcy Baix Ebre v provincii Tarragona v Katalánsku v Španielsku. Leží na rieke Ebro. Má 35 143 obyvateľov (31. 12. 2008). 
Dejiny.
Mesto obliehali Mauri, ktorých porazil gróf Ramon Berenguer IV. z Barcelony v roku 1148 za pomoci miestnych žien. Obyvateľky mesta neskôr vyznamenal Rádom sekery.
Externé odkazy.
Oficiálna stránka
Juraj Bartoš (hudobník)

Juraj Bartoš (* 22. august 1967, Bratislava, Slovensko) je slovenský hudobník, hráč na trúbku a zakladateľ aj vedúci orchestra Bratislava Hot Serenaders.
Rád sekery

Rád sekery () alebo Rád paní z Tortosy bol prvým ženským rytierskym rádom, ktorý roku 1149 založil barcelonský gróf Ramon Berenguer IV.
Rád bol založený počas reconquisty, po obliehaní Tortosy v roku 1148 Maurmi, kedy ženy zachránili mesto tým, že sa prezliekli za mužov, ozbrojili sa sekerami a zahnali nájazdníkov. K pocte týchto statočných žen vtedy gróf založil prvý rytiersky rád výhradne pre ženy. Jeho členky obdaroval radou privilégií a oslobodil ich od daní.
Rád bol vyhradený len pre uvedené obrankyne a ich dcéry. Jeho symbolom bola červená sekera.
Zoznam piesní Barbary Haščákovej

Toto je zoznam piesňovej tvorby speváčky a skladateľky Barbary Haščákovej
Zoznam.
poz. - pieseň - (autor hudby piesne / autor textu piesne)
(h:/t:) - doteraz nezistený autor hudby alebo textu
Láska, pivo, anjel, smútok

Láska, pivo, anjel, smútok je výberový album Roba Grigorova. Album vyšiel v roku 2001.
Gold (Robo Grigorov)

Gold je výberový album Roba Grigorova. Album vydalo hudobné vydavateľstvo Opus v roku 2006 na CD v edícii Gold.
Balady

Balady môže znamenať:
University of Reading Science &amp; Technology Centre

University of Reading Science &amp; Technology Centre je vedeckotechnický park nachádzajúci sa vo východnej časti "Whiteknights Campus", jedného z univerzitných areálov University of Reading asi tri kilometre južne od centra mesta Reading v anglickom grófstve Berkshire. Zahŕňa približne 3 000 m² kancelárskych a laboratórnych priestorov a ponúka komerčné výskumné a vývojové zariadenia 30 minút od letiska Heathrow.
Park ponúka priestory pre začínajúcich podnikateľov, malé a stredné podniky; klimatizované laboratóriá, sklady a chladiace miestnosti a integrovaný servis počítačových technológií. Umožňuje jednoduchý prístup k univerzitnej knižnici, ponúka príležitosť spolupracovať pri výskume a prístup k špecializovaným technickým službám. Tiež umožňuje kontakt so študentmi a absolventmi, ktorý môžu spolupracovať na projektoch.
Balady (Robo Grigorov)

Balady je dvojalbum slovenského speváka Roba Grigorova. Album v roku 2006 vydalo hudobné vydavateľstvo HOME production . Jeden z jeho CD nosičov je zbierkou nových nahrávok, ktorých autormi sú Vlado Krausz, Miro Jurika, Daniel Mikletič a Robo Grigorov. Z tejto kolekcie pochádza aj singel „Povedzme…“. Druhé CD je kompiláciou dvanástich hitových balád Roba Grigorova, medzi ktorými sú piesne ako „Dvaja“, „Modlitba lásky“, „Kým ťa mám“, „Mám 300 mesiacov“, „Po víne“, či „Pocta Majakovskému“ a ďalšie. Edícia albumu vyšla v tzv.digipakovom balení s ilustráciami od akademického maliara Marcela Haščiča. 
Album "Balady" získal ocenenie Aurel 2006 za najlepší obal . Získal platinovú platňu za predaj.
Live (Robo Grigorov &amp; Midi)

Live je koncertný album Roba Grigorova a skupiny Midi. Album v roku 2007 na CD vydalo hudobné vydavateľstvo HOME production .
Parkurbis

Parkurbis je portugalský vedecký park, ktorý sa nachádza v priemyselnej zóne Tortosendo v meste Covilhã. Park bol založený 17. septembra 2001. 
Zameriava sa na environmentálne priemyselné odvetvia, telekomunikácie, informačné technológie, zdravotnícke technológie, energetické technológie, počítače a elektroniku, biochémiu, biofyziku, papierenský priemysel, poľnohospodársky a potravinársky priemysel, vedu a technológiu materiálov, optický priemysel, letecký a automobilový priemysel komponentov.
University of Nottingham Innovation Park

University of Nottingham Innovation Park (UNIP) je vedecký park nachádzajúci sa jeden kilometer od hlavného areálu Nottinghamskej univerzity v anglickom meste Nottingham. Svoju činnosť začal v roku 2008.
Zameriava sa na zelené technológie, čisté technológie, informačné a komunikačné technológie, satelitnú navigáciu a ďalšie high-tech aplikácie.
Charakteristika.
Areál parku UNIP pozostáva z dvoch budov: 
Externé odkazy.
Oficiálna stránka parku
Parc Tecnològic del Vallès

Parc Tecnològic del Vallès (skrátene PTV) je španielsky technologický park v okrese Cerdanyola del Vallès založený v roku 1987 akcionármi spoločností "Consorcium Zona Franca" a "CIDEM". V súčasnosti (2010) zastrešuje približne 1440 podnikov a inštitúcií, ktoré pracujú v oblasti nových technológií. Park má rozlohu 200 hektárov a vytvára pracovné miesta pre približne 42 000 ľudí. Vznikol oddelením od prírodného parku Barcelona Collserola.
Meg Ryan

Meg Ryan, vlastným menom Mary Margaret Emily Anne Hyra, (* 19. november 1961, Fairfield, Connecticut, USA) je americká herečka. 
Dcéra rodičov Susan Jordan a Harry Hyra má troch starších súrodencov: sestry Danu a Annie a brata Andrewa. Navštevovala Bethelskú strednú školu a pokračovala štúdiom žurnalistiky na univerzite v New Yorku, ktorú ale nedokončila. 
Divadlu sa venovala už od strednej školy, no skúšala sa presadiť i v reklame a modelingu. Filmový debut mala vďaka matkiným kontaktom v roli Debby Blakeovej v dráme "Bohaté a slávne" v roku 1981. Pokračovala rolami v seriáli "One of the Boys" (1982) a "Wildside", no prelom v jej kariére priniesla úloha v kultovom filme "Top Gun" (1986), kde si zahrala po boku Toma Cruisa. Pri natáčaní filmu "Vnútorný vesmír" sa zoznámila s budúcim manželom Dennisom Quaidom, s ktorým žila do roku 2000 a má s ním syna Jacka Henryho. 
Meg natočila i niekoľko drám, ktoré ale neboli nijak úspešné. Najväčší ohlas mali filmy "Keď muž miluje ženu" (1994), "Francúzsky bozk" (1995), "Oddaní láske" (1997) a najmä romantická komédia "Láska cez internet" (1998) s Tomom Hanksom a "Mesto anjelov" (1998) s Nicolasom Cageom.
Inovallée

Inovallée je francúzske technologické centrum v blízkosti alpského údolia Grenoble. Bolo vytvorené v roku 1971 ako súčasť návrhu priemyselnej zóny mesta ako jeden z prvých francúzskych stredísk tohto typu.
Dejiny.
Bol pôvodne založený ako priestor pre inovácie a vedecké a technologické úspechy ZIRST ("Zone pour l'innovation et les réalisations scientifiques et techniques"). ZIRST sa v roku 2005 premenoval na Inovallée (zložené zo slov "inovácia" a "vallee", podľa amerického Silicon Valley). Inovallée leží pri francúzskych spoločenstvách Meylan a Montbonnot v oblasti Rhône-Alpes.
Súčasnosť.
Na 110 hektároch pôdy sa nachádza viac než 320 spoločností s viac ako 10 000 pracovnými miestami (2013), ako napríklad Orange a Sun Microsystems s celkovým počtom 8 300 zamestnancov. Technologické centrum je vybavené výjazdom z diaľnice A 41. Dôvodmi pre výstavbu bola potreba vybudovania infraštruktúr na podporu riešení firiem v priemysle vysoko technických technológií, na podporu spolupráce medzi univerzitnými výskumami a podnikmi, ktoré sa snažia o zachovanie ekologického a neznečisteného životného prostredia pri tvorbe udržateľných pracovných miest.
18 000 m² plochy je k dispozícii pre kúpu alebo prenájmu a nové vyhradené priestory musia byť vytvorené v strednodobom horizonte, zatiaľ čo otvorenie združenia technologických firiem z Grésivaudan Valley v roku 2008, je ďalším krokom smerom k inovácií.
Externé odkazy.
Oficiálna stránka Inovallée ,
Brand New Eyes

Brand New Eyes je tretí štúdiový album americkej pop punkovej skupiny Paramore. Album bol vydaný 29. septembra 2009, u nás cez Warner Music Slovakia, v USA cez Fueled by Ramen. Obsahuje 12 nových skladieb, medzi nimi ako bonus taktiež singel známy zo soundtracku filmu Súmrak, „Decode“. Album bol dňa 19. januára 2010 certifikovaný zlatou platňou asociáciou RIAA za predaj 500 000 kópií v USA.
Northern Ireland Science Park

Northern Ireland Science Park je vedecký park v Severnom Írsku, nachádza sa približne 2,5 kilometra od centra Belfastu. Park je na prístavnom ostrove Queen Island. Vedecký park profituje z dobrého napojenia na diaľničnú sieť a svojej polohe blízko centra mesta, letiska George Best Belfast City, medzinárodného letiska a prístavu. 
Spoločnosť vytvára viac ako 400 000 metrov štvorcových flexibilného pracovného priestoru. V súčasnosti (2010) tu existuje viac ako štyridsať spoločností, ktoré pôsobia v odvetviach ako sú informačné a komunikačné technológie, biológia, inžinierstvo a biotechnológie. 
História.
Vedecký park bol pôvodne koncipovaný na základe Dohody z Veľkého piatku v roku 1998, ktorý určil spôsob financovania vedeckých a priemyselných parkov v Severnom Írsku. Nezisková nadácia "Northern Ireland Science Park" bola založená v roku 1999 univerzitou v Ulsteri, Queens University Belfast a členmi obchodnej komunity. Väčšina finančných prostriedkov pochádzala z vládnej iniciatívy, s úmyslom, že park sa stane samostatným. Naplánovaných bolo 12 budov, ktoré sa mali rozprestierať na ostrove Queens Island, vrátane inovačného centra pre menšie priemyselné podniky, univerzitný inštitút pre elektroniku, komunikáciu a informačné technológie, ako aj väčšie podniky a výrobné firmy.
Vybavenie.
Northern Ireland Science Park má v súčasnosti 6 budov v prevádzke, ktoré ponúkajú 210 000 metrov štvorcových čistej prenajímateľnej pracovnej plochy, spolu s ďalšími verejnými a konferenčnými priestormi. V lete 2009 Northern Ireland Science Park otvoril prvú budovu z nového komplexu "Concourse". Priestor prilákal významných nájomníkov ako sú SAP, Intel a Fidessa Polaris, rovnako ako aj expandujúce miestne spoločnosti.
Partneri.
Northern Ireland Science Park je partnerom Queens University Belfast, univerzity v Ulsteri a je financovaný Severoírskym ministerstvom podnikania, obchodu a investícií a Medzinárodným fondom pre Írsko. Northern Ireland Science Park úzko spolupracuje s "Invest NI", agentúrou pre hospodársky rozvoj a mestskou radou v Belfaste.
Externé odkazy.
Oficiálna stránka
Kyoto Research Park

Kyoto Research Park je výskumný park v Kjóte. Vznikol v spolupráci mesta Kjóto, miestnej univerzity a high-tech podnikov. Kyoto Research Park využíva potenciál súkromných spoločností, ktoré sú zamerané na priemyselné odvetvia typu informačné technológie, medicína, nanotechnológie a biotechnológie. 
Vo výskumnom parku Kyoto Research Park sa nachádzajú výskumné laboratóriá a kancelárske priestory. Medzi primárne výskumné činnosti, ktoré tam aktuálne prebiehajú patria chémia, biotechnológia a výroba polovodičov. Okrem toho tam sú realizované vládne projekty organizované japonským ministerstvom hospodárstva, obchodu a priemyslu a japonským ministerstvom školstva, kultúry, športu, vedy a technológie.
Súčasní členovia a zameranie.
V spolupráci prefektúry Kjóto, mesta Kjóto a priemyslu v danej oblasti, bol v roku 1989 založený Kyoto Research Park ako prvý národný výskumný park. Bol založený za účelom podpory firiem, ktoré majú šancu uspieť nových oblastiach výskumu a jeho zavedenia do praxe. Poloha parku ťaží z blízkosti univerzít. Rozhloha parku je , sídli tu okolo 250 spoločností. Zameraním parku sú biotechnológia, chémia/chemická technológia, ICT/médiá a multimédia/telekomunikácie a výpočtová technika.
Tamar Science Park

Tamar Science Park je vedecký park nachádzajúci sa v anglickom meste Plymouth. Park bol založený v roku 1995. Je jedným z najlepšie sa rozvíjajúcich vedeckých parkov vo Veľkej Británií. 
Charakteristika.
V prvej fáze výstavby bol prvý podnik "Hyperbaric Medical Centre" umiestnený a otvorený vo vedeckom parku v Plymouthe v roku 1996. Druhá a tretia fáza bola dokončená v apríli 2004 otvorením troch vysoko špecializovaných stavieb poskytujúcich ďalšie prenajímateľné plochy. V septembri 2004 bola otvorená nová budova, ktorá zabezpečila spoluprácu medzi vysokou školou medicíny a zubného lekárstva. Štvrtá fáza bola dokončená v novembri 2004 a zdvojnásobila veľkosť parku.
Sheffield Bioincubator

Sheffield Bioincubator sa nachádza v anglickom meste Sheffield. Postavila ho a aj vlastní University of Sheffield. Spoločnosti tu sídliace sa zameriavajú najmä na oblasť medicíny, vývoja liekov, ďalej na rôzne biomateriály, tkaninové inžinierstvo, výskum embryonálnych kmeňových buniek a environmentálnej biotechnológie. Svoju činnosť začal vo februári 2006.
Rozvádzač tepla (procesor)

Rozvádzač tepla alebo tepelný rozvádzač (po angl. "heatspreader" alebo "IHS" - "Integrated Heat Spreader") je súčiastka slúžiaca na zväčšenie plochy, ktorá vyžaruje stratové teplo produkované čipom. Je to kus plechu, ktorý tvorí obal čipu. Medzi IHS a čipom je použitá teplovodivá pasta. Puzdro je k čipu buď nalepené alebo priskrutkované pomocou torx skrutiek. IHS neslúži len na ochranu čipu a zväčšenie vyžarovacej plochy, ale slúži aj na označenie čipu. Na IHS je vygravírované logo firmy pre ktorú sa čip vyrába, krajina výroby a číslo série.
Kopanica

Kopanica (iné názvy: laz, samota) je sídelný útvar, ktorý charakterizuje roztrúsené osídlenie. Termín "kopanica" sa používa hlavne na západnom Slovensku.
Roztrúsené osídlenie na Slovensku zaberá asi 10% územia. Hlavné oblasti, v ktorých sa sústreďuje, sú: Bielokarpatská kopaničiarska oblasť (Myjavské kopanice), javornícko-kysucká oblasť (Javornícke a Kysucké lazy), Strážovské vrchy (Belianske kopanice), štálová oblasť (novobanské štále) a lazová oblasť Slovenského rudohoria a Krupinskej planiny (Detvianske lazy, Krupinské lazy, kolešne). Podobný typ sídel sa v podstatne menšej miere vyskytuje aj v iných častiach krajiny napr. v oblasti sútoku Váhu a Dunaja, či inde.
Kopanice, resp. kopaničiarske pozemky pôvodne vznikali v období feudalizmu v oblastiach, kde roľníci kultivovali predtým poľnohospodársky nevyužívanú pôdu. Tieto pozemky sa odlišovali právne od tzv. urbárskej usadlosti. Keďže roľníci za ne platili dane iba zemepánovi a nie štátu.